Na osnovu člana 8. Zakona o budžetu Republike Srbije za 2018. godinu („Službeni glasnik RS”, broj 113/17) i člana 42. stav 1. Zakona o Vladi („Službeni glasnik RS”, br. 55/05, 71/05-ispravka, 101/07, 65/08, 16/11, 68/12-US, 72/12, 7/14 - US, 44/14 i 30/18-dr.zakon),

Vlada donosi

UREDBU

O IZMENAMA I DOPUNAMA UREDBE O UTVRĐIVANJU PROGRAMA STANDARDIZOVANOG SETA USLUGA ZA MIKRO, MALA I SREDNJA PREDUZEĆA I PREDUZETNIKE U 2018. GODINI KOJI SE REALIZUJE PREKO AKREDITOVANIH REGIONALNIH RAZVOJNIH AGENCIJA

 Član 1.

U Uredbi o utvrđivanju Programa standardizovanog seta usluga za mikro, mala i srednja preduzeća i preduzetnike u 2018. godini koji se realizuje preko akreditovanih regionalnih razvojnih agencija („Službeni glasnik RS”, broj 14/18), u Programu standardizovanog seta usluga za mikro, mala i srednja preduzeća i preduzetnike u 2018. godini koji se realizuje preko akreditovanih regionalnih razvojnih agencija u glavi I. PREDMET posle stava 1. dodaje se novi stav 2. koji glasi:

„Neutrošena sredstva u iznosu od 9.428.741,62 dinara, koja su preneta Razvojnoj agenciji Srbije i neutrošena sredstva u iznosu od 330.000,00 dinara, koja su preneta Fondu za razvoj Republike Srbije u skladu sa Uredbom o utvrđivanju Programa standardizovanog seta usluga za mikro, mala i srednja preduzeća i preduzetnike u 2017. godini koji se realizuje preko akreditovanih regionalnih razvojnih agencija („Službeni glasnik RS”, br. 8/17 i 33/17), koristiće se u 2018. godini za sprovođenje ovog Programa.”

Dosadašnji st. 2 - 6. postaju st. 3 - 7.

U glavi III. NAMENA SREDSTAVA, u odeljku 1. Informacije, stav 6. menja se i glasi:

„Za sprovođenje usluga pružanja i prikupljanja informacija opredeljeno je do 10.000,00 dinara mesečno za svaku ARRA u bruto iznosu. Ukupan bruto godišnji budžet za ovu vrstu usluga iznosi 1.470.000,00 dinara.”

U odeljku 2. Obuke, st. 8. i 9. menjaju se i glase:

„U periodu sprovođenja Programa, svaka ARRA ima obavezu da sprovede najmanje 14 obuka, od kojih „Obuka za početnike u poslovanju” mora biti organizovana najmanje četiri puta. Za sprovođenje navedenih obuka opredeljena su sredstva u bruto iznosu na sledeći način:

1. jednodnevna obuka 30.000,00 dinara;
2. dvodnevna obuka 40.000,00 dinara.

Za sprovođenje obuka opredeljeno je do 800.000,00 dinara u bruto iznosu na godišnjem nivou za svaku ARRA. Ukupan godišnji budžet za ovu vrstu usluga iznosi 12.800.000,00 dinara bruto.”

Stav 12. menja se i glasi:

 „Ukoliko se, nakon podnošenja svih mesečnih izveštaja, a zaključno sa izveštajem za decembar mesec, utvrdi da ARRA nije ispunila preuzetu obavezu izvršenja propisanog minimuma (najmanje najmanje četiri „Obuka za početnike u poslovanju” i najmanje 14 obuka u periodu sprovođenja Programa) ARRA će biti u obavezi da, od isplaćenih sredstava, uplati deo Razvojnoj agenciji i to kumulativno:

- po 30.000,00 dinara za svaki mesec kad nisu održane obuke,

- po 30.000,00 dinara za svaku obuku koja nije održana do ukupnog broja od 14 obuka u periodu sprovođenja Programa,

- za obavezni modul koji nije održan, iznos opredeljen ovim programom za tu vrstu obuke, bez obzira na ukupan broj održanih obuka.”

U odeljku 3. Savetodavne usluge, u stavu 1. tačka 4), tačka na kraju zamenjuje se tačkom zapetom. Posle tačke 4) dodaje se tačka 5) koja glasi:

„5) tehnička pomoć u pripremi projekata za drugu fazu podnošenja predloga prilikom prijave na Javni poziv za nabavku opreme i pružanje usluga preduzetnicima, mikro i malim preduzećima u okviru Programa podrške Evropske unije razvoju opština - EU PRO.”

U stavu 3. alineja četvrta tačka na kraju zamenjuje se tačkom zapetom.

 Posle alineje četvrte dodaje se alineja peta koja glasi:

„ - iz stava 1. tačke 5) ovog odeljka od najviše 4 sata. ”

Stav 7. menja se i glasi:

 „Za savetodavne usluge opredeljena su sredstva u bruto iznosu do 262.608,00 dinara na godišnjem nivou za svaku ARRA. Ukupan godišnji budžet za ovu vrstu usluge iznosi 4.201.728,00 dinara u bruto iznosu.”

U odeljku 4. Mentoring, stav 8. menja se i glasi:

 „Ukupan godišnji budžet za mentoring iznosi 6.000.000,00 dinara u bruto iznosu.”

 U odeljku 5. Promocija, stav 8. menja se i glasi:

 „Za usluge promocije opredeljena su sredstva u bruto iznosu do 15.000,00 dinara mesečno. Ukupan godišnji budžet za promotivne aktivnosti iznosi 2.190.000,00 dinara u bruto iznosu.”

U odeljku 6. Terenska kontrola u okviru: Programa podsticanja razvoja preduzetništva kroz finansijsku podršku za početnike u poslovanju, Programa podsticanja razvoja preduzetništva kroz razvojne projekte i Programa podsticanja razvoja preduzetništva kroz podršku investicijama koje Ministarstvo sprovodi sa Fondom za razvoj, st. 3-5. menjaju se i glase:

„Ukupan godišnji budžet za aktivnosti terenske kontrole u okviru Programa podsticanja razvoja preduzetništva kroz finansijsku podršku za početnike u poslovanju iznosi 1.600.000,00 dinara u bruto iznosu.

Ukupan godišnji budžet za aktivnosti terenske kontrole u okviru Programa podsticanja razvoja preduzetništva kroz razvojne projekte iznosi 665.000,00 dinara u bruto iznosu.

Ukupan godišnji budžet za aktivnosti terenske kontrole u okviru Programa podsticanja razvoja preduzetništva kroz podršku investicijama iznosi 665.000,00 dinara u bruto iznosu.”

U glavi IV. NAČIN KORIŠĆENJA SREDSTAVA, stav 2. menja se i glasi: „Sredstva opredeljena budžetom za sprovođenje standardizovanog seta usluga iznose 29.758.741,62 dinara, od čega je iznos od 167.013,62 dinara namenjen Razvojnoj agenciji i iskoristiće se za pokrivanje troškova kontrole i nadzora sprovođenja Programa, usluge platnog prometa, kao i za druge namene potrebne za realizaciju ciljeva Programa.”

Član 2.

Ova uredba stupa na snagu narednog dana od dana objavljivanja u „Službenom glasniku Republike Srbije”.

05 Broj: 110-6346/2018

U Beogradu, 6. jula 2018. godine

V L A D A

 PREDSEDNIK

 Ana Brnabić,s.r.